ཕྱི་ལོ་༢༠༠༤ལོར་ཕྱྭ་ཀེང་ཙེའི་སྒྲུབ་པར་བཞུགས་ནས་བསྙེན་ཚད་བསྐྱལ་བ་དང་།༢༠༠༦ལོར་རྫོགས་པ་ཆེན་པོའི་ཉམས་ལེན་ཐུགས་ཉམས་སུ་བཞེས་ཏེ་མུན་མཚམས་ལ་ཞེ་དགུའི་རིང་བཞུགས་པ་དང་།ཟླ་བ་གཅིག་ཙམ་རིང་འཕོ་བ་འཇའ་གུར་མ་ལྟར་གཞན་སྤར་སྦྱངས་ནས་བླ་མའི་ཕྱག་ལེན་ཇི་ཡོད་འགྲོ་ལ་སྨན་པའི་ཐབས་སུ་རྟོགས་ཚད་ཀྱི་ཉམས་ལེན་ལ་རྩལ་སྦྱོང་གནད་སྨིན་གནང་།དེའི་རྗེས་༢༠༡༣ལོར་མཁའ་འགྲོ་སྐལ་བཟང་གི་བསྙེན་སྒྲུབ་ལ་ཉིན་ཞག་ལྔ་བཅུ་སྒོ་བཅད་མཛད་ནས་བཞུགས་པ་དང་།༢༠༡༤ལོར་སླར་ཡང་སྔར་གྱི་འཕྲོ་བསྐྱངས་ཏེ་བསྙེན་ཚད་བསྐྱལ་ཞིང་སྔགས་རྫོགས་ཀྱི་ཉམས་ལེན་ཐུགས་ཉམས་སུ་བཞེས།དེ་མུས་ཉིན་ལྟར་བཤད་སྒྲུབ་འདུས་སྡེའི་སློབ་པའི་འདུས་ཚོགས་སྐྱོང་བཞིན་པའི་ངང་འབྲེལ་ཡོད་ཆེས་མཐོའི་བླ་སྤྲུལ་ཁག་དང་།རྒྱལ་ཕྱི་ནང་གི་སློབ་ཕྲུག་རྣམས་ཀྱི་སེམས་ཀྱི་རེ་འདོད་སྐོང་བཞིན་བསྟན་འགྲོར་སྨན་པའི་ལས་དོན་ཁོ་ནས་དུས་འདའ་བཞིན་མཆིས་སོ།།